钦定古今图书集成/明伦汇编/官常典/第092卷 > 滕恭孝王宗旦
## 钦定古今图书集成/明伦汇编/官常典/第092卷 > 滕恭孝王宗旦

按《宋史汉王传》：汉恭宪王元佐长子平阳郡王允升。
允升子宗旦，字子文，七岁如成人，选为仁宗伴读。帝
即位，获超选，为群从所诋，上书言状，帝曰：“宗旦陪朕
幼学，勤劳居多，此出朕意，岂应诉以常格？所生母死，
请别择葬域，岁时奠祀。”后遂著为法。治平中，同知大
宗正事。神宗即位，拜崇信军节度使、同中书门下平
章事，为大宗正，赐方团金带，非朝会得乘肩舆。元丰
三年，封华阴郡王，加开府仪同三司。长属疾十六年，
宗子有过，优游诲导，一善必以闻。异时赴朝请者，率
以私丁给侍，宗旦建请，始得从官给。薨，赠太尉、滕王，
谥恭孝，听旗节印绶从葬。